ddrg/super_eurlex huggingface dataset:
FI Euroopan unionin virallinen lehti C 120/24

TUOMIOISTUIMEN TUOMIO,

annettu 2 päivänä elokuuta 2016,

asiassa E-35/15

EFTAn valvontaviranomainen vastaan Norjan kuningaskunta

(EFTA-valtion velvollisuuksien laiminlyönti – Aluksella syntyvän jätteen ja lastijäämien vastaanottolaitteista satamissa annettu direktiivi 2000/59/EY)

(2017/C 120/12)

Asiassa E-35/15, EFTAn valvontaviranomainen vastaan Norjan kuningaskunta, on esitetty HAKEMUS, jossa pyydetään tuomioistuinta toteamaan, että Norjan kuningaskunta on laiminlyönyt Euroopan talousalueesta tehdyn sopimuksen liitteessä XIII olevassa 56i kohdassa tarkoitetun säädöksen (aluksella syntyvän jätteen ja lastijäämien vastaanottolaitteista satamissa 27 päivänä marraskuuta 2000 annettu Euroopan parlamentin ja neuvoston direktiivi 2000/59/EY) mukaiset velvoitteensa i) jättäessään laatimatta ja panematta täytäntöön kunkin sataman osalta asianmukaisen jätteen vastaanotto- ja käsittelysuunnitelman direktiivin 2000/59/EY 5 artiklan 1 kohdan mukaisesti, ii) jättäessään arvioimatta ja hyväksymättä jätteen vastaanotto- ja käsittelysuunnitelmat, valvomatta niiden täytäntöönpanoa ja huolehtimatta siitä, että ne hyväksytetään uudelleen vähintään joka kolmas vuosi direktiivin 2000/59/EY 5 artiklan 3 kohdan mukaisesti, ja iii) jättäessään takaamatta, että kussakin Norjan satamassa on käytettävissä asianmukaiset jätteen vastaanottolaitteet, jotka vastaavat satamaa yleensä käyttävien alusten tarpeita aiheuttamatta niille kohtuutonta viivästystä, direktiivin 2000/59/EY 4 artiklan 1 kohdan mukaisesti. EFTAn tuomioistuin, toimien kokoonpanossa Carl Baudenbacher, presidentti (esittelevä tuomari), ja tuomarit Per Christiansen ja Páll Hreinsson, on antanut 2 päivänä elokuuta 2016 tuomion, jonka tuomiolauselma on seuraava:

Tuomioistuin

1. toteaa, että Norjan kuningaskunta on laiminlyönyt Euroopan talousalueesta tehdyn sopimuksen liitteessä XIII olevassa 56i kohdassa tarkoitetun säädöksen (aluksella syntyvän jätteen ja lastijäämien vastaanottolaitteista satamissa 27 päivänä marraskuuta 2000 annettu Euroopan parlamentin ja neuvoston direktiivi 2000/59/EY) mukaiset velvoitteensa asetetussa määräajassa a. jättäessään laatimatta ja panematta täytäntöön kunkin Norjan sataman osalta asianmukaisen jätteen vastaanotto- ja käsittelysuunnitelman direktiivin 2000/59/EY 5 artiklan 1 kohdan mukaisesti; b. jättäessään arvioimatta ja hyväksymättä kunkin Norjan sataman osalta jätteen vastaanotto- ja käsittelysuunnitelmat, valvomatta niiden täytäntöönpanoa ja huolehtimatta siitä, että ne hyväksytetään uudelleen vähintään joka kolmas vuosi direktiivin 2000/59/EY 5 artiklan 3 kohdan mukaisesti, ja c. jättäessään takaamatta, että kussakin Norjan satamassa on käytettävissä asianmukaiset jätteen vastaanottolaitteet, jotka vastaavat satamaa yleensä käyttävien alusten tarpeita aiheuttamatta niille kohtuutonta viivästystä, direktiivin 2000/59/EY 4 artiklan 1 kohdan mukaisesti;
FI Euroopan unionin virallinen lehti C 467/23

TUOMIOISTUIMEN TUOMIO,

annettu 27 päivänä lokakuuta 2015,

asiassa E-10/15

EFTAn valvontaviranomainen vastaan Islanti

(ETA/EFTA-valtion velvollisuuksien laiminlyönti – täytäntöönpanon laiminlyönti – direktiivi 2009/126/EY bensiinihöyryn talteenotto-ohjelman toisesta vaiheesta, joka koskee moottoriajoneuvojen polttoainetäydennyksen yhteydessä huoltoasemilla tapahtuvaa talteenottoa)

(2016/C 467/10)

Asiassa E-10/15, EFTAn valvontaviranomainen vastaan Islanti, on esitetty HAKEMUS, jossa pyydetään tuomioistuinta toteamaan, että Islanti on laiminlyönyt Euroopan talousalueesta tehdyn sopimuksen liitteessä XX olevan III luvun 21au kohdassa tarkoitetun säädöksen (Euroopan parlamentin ja neuvoston direktiivi 2009/126/EY, annettu 21 päivänä lokakuuta 2009, bensiinihöyryn talteenotto-ohjelman toisesta vaiheesta, joka koskee moottoriajoneuvojen polttoainetäydennyksen yhteydessä huoltoasemilla tapahtuvaa talteenottoa), sellaisena kuin se on mukautettuna sopimuksen pöytäkirjalla 1, sekä ETA-sopimuksen 7 artiklan mukaiset velvoitteensa jättäessään hyväksymättä säädöksen täytäntöönpanemiseksi tarvittavat toimenpiteet asetetun määräajan kuluessa. EFTAn tuomioistuin, toimien kokoonpanossa Carl Baudenbacher, presidentti, sekä tuomarit Per Christiansen (esittelevä tuomari) ja Páll Hreinsson, on antanut 27 päivänä lokakuuta 2015 tuomion, jonka tuomiolauselma on seuraava:

Tuomioistuin

1. toteaa, että Islanti on laiminlyönyt Euroopan talousalueesta tehdyn sopimuksen liitteessä XX olevan III luvun 21au kohdassa tarkoitetun säädöksen (Euroopan parlamentin ja neuvoston direktiivi 2009/126/EY, annettu 21 päivänä lokakuuta 2009, bensiinihöyryn talteenotto-ohjelman toisesta vaiheesta, joka koskee moottoriajoneuvojen polttoainetäydennyksen yhteydessä huoltoasemilla tapahtuvaa talteenottoa), sellaisena kuin se on mukautettuna sopimuksen pöytäkirjalla 1, sekä ETA-sopimuksen 7 artiklan mukaiset velvoitteensa jättäessään hyväksymättä säädöksen täytäntöönpanemiseksi tarvittavat toimenpiteet asetetun määräajan kuluessa;
FI Euroopan unionin virallinen lehti C 158/14

TUOMIOISTUIMEN TUOMIO,

annettu 10 päivänä marraskuuta 2014,

asiassa E-6/14

EFTAn valvontaviranomainen vastaan Islanti

(Sopimuspuolen velvoitteiden noudattamatta jättäminen – direktiivi 2008/43/EY – täytäntöönpanon laiminlyönti)

(2015/C 158/08)

Asiassa E-6/14, EFTAn valvontaviranomainen vastaan Islanti, on esitetty HAKEMUS, jossa pyydetään tuomioistuinta toteamaan, että koska Islanti ei ole säädetyssä määräajassa hyväksynyt kaikkia Euroopan talousalueesta tehdyn sopimuksen liitteessä II olevan XXIX luvun 5 kohdassa tarkoitetun säädöksen (komission direktiivi 2008/43/EY, annettu 4 päivänä huhtikuuta 2008, siviilikäyttöön tarkoitettujen räjähdystarvikkeiden tunnistamista ja jäljitettävyyttä koskevan järjestelmän perustamisesta neuvoston direktiivin 93/15/ETY nojalla), sellaisena kuin se on mukautettuna ETA-sopimukseen sopimuksen pöytäkirjalla 1, täytäntöönpanemiseksi tarvittavia toimenpiteitä ja/tai ei ole ilmoittanut kyseisistä toimenpiteistä viipymättä EFTAn valvontaviranomaiselle, se on laiminlyönyt kyseisen säädöksen ja ETA-sopimuksen 7 artiklan mukaiset velvoitteensa. EFTAn tuomioistuin, toimien kokoonpanossa Carl Baudenbacher, presidentti, sekä tuomarit Per Christiansen (esittelevä tuomari) ja Páll Hreinsson, on antanut 10 päivänä marraskuuta 2014 tuomion, jonka tuomiolauselma on seuraava:

Tuomioistuin

1. toteaa, että koska Islanti ei ole säädetyssä määräajassa hyväksynyt Euroopan talousalueesta tehdyn sopimuksen liitteessä II olevan XXIX luvun 5 kohdassa tarkoitetun säädöksen (komission direktiivi 2008/43/EY, annettu 4 päivänä huhtikuuta 2008, siviilikäyttöön tarkoitettujen räjähdystarvikkeiden tunnistamista ja jäljitettävyyttä koskevan järjestelmän perustamisesta neuvoston direktiivin 93/15/ETY nojalla), sellaisena kuin se on mukautettuna ETA-sopimukseen sopimuksen pöytäkirjalla 1, täytäntöönpanemiseksi tarvittavia toimenpiteitä, se on laiminlyönyt kyseisen säädöksen ja ETA-sopimuksen 7 artiklan mukaiset velvoitteensa;
FI Euroopan unionin virallinen lehti C 350/6

TUOMIOISTUIMEN TUOMIO,

annettu 31 päivänä maaliskuuta 2015,

asiassa E-20/14

EFTAn valvontaviranomainen vastaan Islanti

(Sopimuspuolen velvoitteiden noudattamatta jättäminen – täytäntöönpanon laiminlyönti – asetus (EY) N:o 392/2009 merten matkustajaliikenteen harjoittajan vastuusta onnettomuustapauksessa)

(2015/C 350/09)

Asiassa E-20/14, EFTAn valvontaviranomainen vastaan Islanti, on esitetty HAKEMUS, jossa pyydetään tuomioistuinta toteamaan, että Islanti on laiminlyönyt ETA-sopimuksen 7 artiklan mukaiset velvoitteensa, koska se ei ole toteuttanut tarvittavia toimenpiteitä saattaakseen sellaisenaan ja säädetyssä määräajassa osaksi sisäistä oikeusjärjestystään ETA-sopimuksen liitteessä XIII olevan V luvun 56x kohdassa tarkoitetun säädöksen (Euroopan parlamentin ja neuvoston asetus (EY) N:o 392/2009, annettu 23 päivänä huhtikuuta 2009, merten matkustajaliikenteen harjoittajan vastuusta onnettomuustapauksessa), sellaisena kuin se on mukautettuna ETA-sopimukseen sopimuksen pöytäkirjalla 1 ja 1 päivänä huhtikuuta 2011 annetulla sekakomitean päätöksellä N:o 17/2011. EFTAn tuomioistuin, toimien kokoonpanossa Carl Baudenbacher, presidentti, ja tuomarit Per Christiansen ja Páll Hreinsson (esittelevä tuomari), on antanut 31 päivänä maaliskuuta 2015 tuomion, jonka tuomiolauselma on seuraava:

Tuomioistuin

1. toteaa, että Islanti on laiminlyönyt ETA-sopimuksen 7 artiklan mukaiset velvoitteensa, koska se ei ole toteuttanut tarvittavia toimenpiteitä saattaakseen säädetyssä määräajassa osaksi sisäistä oikeusjärjestystään ETA-sopimuksen liitteessä XIII olevan V luvun 56x kohdassa tarkoitetun säädöksen (Euroopan parlamentin ja neuvoston asetus (EY) N:o 392/2009, annettu 23 päivänä huhtikuuta 2009, merten matkustajaliikenteen harjoittajan vastuusta onnettomuustapauksessa), sellaisena kuin se on mukautettuna ETA-sopimukseen sopimuksen pöytäkirjalla 1 ja 1 päivänä huhtikuuta 2011 annetulla sekakomitean päätöksellä N:o 17/2011.
FI Euroopan unionin virallinen lehti C 88/16

TUOMIOISTUIMEN TUOMIO,

annettu 6 päivänä joulukuuta 2013,

asiassa E-17/13

EFTAn valvontaviranomainen vastaan Islanti

(Sopimuspuolen velvoitteiden noudattamatta jättäminen – direktiivi 2009/44/EY – täytäntöönpanon laiminlyönti)

2014/C 88/13

Asiassa E-17/13, EFTAn valvontaviranomainen vastaan Islanti, on esitetty HAKEMUS, jossa pyydetään tuomioistuinta toteamaan, että jättäessään hyväksymättä toimenpiteet, jotka tarvitaan Euroopan talousalueesta tehdyn sopimuksen liitteessä IX olevan 16b kohdan ensimmäisessä luetelmakohdassa ja liitteessä XII olevan 4 kohdan ensimmäisessä luetelmakohdassa tarkoitetun säädöksen (Euroopan parlamentin ja neuvoston direktiivi 2009/44/EY, annettu 6 päivänä toukokuuta 2009, selvityksen lopullisuudesta maksujärjestelmissä ja arvopaperien selvitysjärjestelmissä annetun direktiivin 98/26/EY ja rahoitusvakuusjärjestelyistä annetun direktiivin 2002/47/EY muuttamisesta linkitettyjen järjestelmien sekä lainasaamisten osalta), sellaisena kuin se on mukautettuna ETA-sopimuksen pöytäkirjalla 1, 2 artiklan täytäntöönpanemiseksi, tai jättäessään ilmoittamatta valvontaviranomaiselle kyseisistä toimenpiteistä asetetun määräajan kuluessa Islanti on laiminlyönyt kyseisen säädöksen ja ETA-sopimuksen 7 artiklan mukaiset velvoitteensa. EFTAn tuomioistuin, toimien kokoonpanossa Carl Baudenbacher, presidentti, ja tuomarit Per Christiansen (esittelevä tuomari) ja Páll Hreinsson, on antanut 6 päivänä joulukuuta 2013 tuomion, jonka tuomiolauselma on seuraava:

Tuomioistuin

1) toteaa, että Islanti on laiminlyönyt Euroopan talousalueesta tehdyn sopimuksen liitteessä IX olevan 16b kohdan ensimmäisessä luetelmakohdassa ja liitteessä XII olevan 4 kohdan ensimmäisessä luetelmakohdassa tarkoitetun säädöksen (Euroopan parlamentin ja neuvoston direktiivi 2009/44/EY, annettu 6 päivänä toukokuuta 2009, selvityksen lopullisuudesta maksujärjestelmissä ja arvopaperien selvitysjärjestelmissä annetun direktiivin 98/26/EY ja rahoitusvakuusjärjestelyistä annetun direktiivin 2002/47/EY muuttamisesta linkitettyjen järjestelmien sekä lainasaamisten osalta), sellaisena kuin se on mukautettuna ETA-sopimuksen pöytäkirjalla 1, ja ETA-sopimuksen 7 artiklan mukaiset velvoitteensa, koska se ei ole hyväksynyt kaikkia toimenpiteitä, jotka tarvitaan kyseisen säädöksen 2 artiklan täytäntöönpanemiseksi asetetun määräajan kuluessa;
FI Euroopan unionin virallinen lehti C 92/34

TUOMIOISTUIMEN MÄÄRÄYS,

annettu 29 päivänä elokuuta 2014,

asiassa E-8/13

Abelia vastaan EFTAn valvontaviranomainen

(EFTAn valvontaviranomaisen päätökseen kohdistuva kumoamiskanne – Asianmukainen edustus tuomioistuimessa – Valtiontuki – Väitetty julkisten koulujen vuokranantajaomistajille myönnetty tuki – Päätös olla aloittamatta muodollista tutkintamenettelyä – Oikeudellinen intressi – Asema asianosaisena osapuolena – Kilpailuyhteys)

(2015/C 92/08)

Asiassa E-8/13, Akademiet Bergen AS:n, Akademiet Drammen AS:n, Akademiet Sandnes AS:n, Akademiet Oslo AS:n, Akademiet VGS Molde AS:n ja Akademiet VGS Ålesund AS:n tukema Abelia vastaan EFTAn valvontaviranomainen, on esitetty KUMOAMISKANNE, joka koskee EFTAn valvontaviranomaisen väitetystä julkisten koulujen vuokranantajaomistajille myönnetystä tuesta 24 päivänä huhtikuuta 2013 antamaa päätöstä 160/13/COL, tuomioistuin toimien kokoonpanossa Carl Baudenbacher, presidentti, Per Christiansen, tuomari, ja Páll Hreinsson, esittelevä tuomari, on antanut 29 päivänä elokuuta 2014 tuomion,

jonka tuomiolauselma on seuraava:

1. Kanne jätetään tutkimatta.
FI Euroopan unionin virallinen lehti C 81/13

TUOMIOISTUIMEN MÄÄRÄYS,

annettu 23 päivänä lokakuuta 2013,

asiassa E-2/13

Bentzen Transport AS vastaan EFTAn valvontaviranomainen

(EFTAn valvontaviranomainen kieltäytyy aloittamasta menettelyä ETA-valtion väitetyn hankintoja koskevien velvollisuuksien laiminlyönnin johdosta – Kannekelpoiset toimet – Tutkittavaksi ottaminen)

2014/C 81/13

Asiassa E-2/13, Bentzen Transport AS vastaan EFTAn valvontaviranomainen, on tehty EFTA-valtioiden välisen, valvontaviranomaisen ja tuomioistuimen perustamista koskevan sopimuksen 36 artiklan toisen kohdan nojalla HAKEMUS asiassa N:o 71620 (käsittelyn lopettaminen Norjaa koskevassa asiassa, joka aloitettiin valvontaviranomaisen saatua Norjaa vastaan tehdyn kantelun liittyen julkisiin hankintoihin) 19 päivänä joulukuuta 2012 annetun EFTAn valvontaviranomaisen päätöksen N:o 507/12/KOL kumoamiseksi. EFTAn tuomioistuin, toimien kokoonpanossa Carl Baudenbacher, presidentti ja esittelevä tuomari, ja tuomarit Per Christiansen ja Páll Hreinsson, antoi 23 päivänä lokakuuta 2013 määräyksen, jonka tuomiolauselma on seuraava:

1) Hakemus hylätään, koska sitä ei voida ottaa tutkittavaksi.
FI Euroopan unionin virallinen lehti C 277/11

TUOMIOISTUIMEN TUOMIO,

annettu 3 päivänä kesäkuuta 2013,

asiassa E-14/12

EFTAn valvontaviranomainen vastaan Liechtensteinin ruhtinaskunta

(Sopimuspuolen velvoitteiden noudattamatta jättäminen – sijoittautumisvapaus – palvelujen tarjoamisen vapaus – ETA-sopimuksen 31 ja 36 artikla – työvoiman vuokrausyritysten vakuustalletusvelvollisuus – välillinen ja välitön syrjintä – asuinpaikkavaatimus – perustelu)

2013/C 277/09

Asiassa E-14/12, EFTAn valvontaviranomainen vastaan Liechtensteinin ruhtinaskunta on esitetty pyyntö, jonka mukaan tuomioistuimen olisi todettava, että Liechtensteinin ruhtinaskunta ei ole täyttänyt Euroopan talousalueesta tehdyn sopimuksen 31 ja 36 artiklan mukaisia velvoitteitaan pitäessään voimassa lainsäädäntöä, jonka nojalla työvoiman vuokrausyrityksestä vastaavien, Liechtensteinissa asuvien henkilöiden on maksettava 50 000 Sveitsin frangin vakuus, kun samanlaista toimintaa harjoittavien, Liechtensteinin ulkopuolella asuvien henkilöiden ja yritysten, jotka pyrkivät välittämään tilapäistyövoimapalveluja yli rajojen, on maksettava 100 000 Sveitsin frangin vakuus. EFTAn tuomioistuin, toimien kokoonpanossa Carl Baudenbacher, presidentti, ja tuomarit Per Christiansen (esittelevä tuomari) ja Páll Hreinsson, on antanut 3 päivänä kesäkuuta 2013 tuomion, jonka tuomiolauselma on seuraava:

Tuomioistuin

1) toteaa, että Liechtensteinin ruhtinaskunta ei ole noudattanut Euroopan talousalueesta tehdyn sopimuksen 31 ja 36 artiklan mukaisia velvoitteitaan pitäessään voimassa lainsäädäntöä, jonka nojalla työvoiman vuokrausyrityksestä vastaavien, Liechtensteinissa asuvien henkilöiden on maksettava 50 000 Sveitsin frangin vakuus, kun samanlaista toimintaa harjoittavien, Liechtensteinin ulkopuolella asuvien henkilöiden ja yritysten, jotka pyrkivät välittämään tilapäistyövoimapalveluja yli rajojen, on maksettava 100 000 Sveitsin frangin vakuus;
—

Kansallisen tuomioistuimen tehtävänä on mahdollisuuksien mukaan tulkita ja soveltaa kansallisen lainsäädännön kyseisiä säännöksiä siten, että on mahdollista korjata asianmukaisesti ETA:n lainsäädännön rikkomisesta johtuvat seuraukset. Kansallisen tuomioistuimen tehtävänä on määrittää, voidaanko kyseisen tuomioistuinten toimivaltaa koskevan lain säännöksiä tai muita kansallisia säännöksiä soveltaa siten, että tulkinta on sopusoinnussa ETA:n lainsäädännön kanssa.
FI Euroopan unionin virallinen lehti C 176/8

TUOMIOISTUIMEN TUOMIO,

annettu 17 päivänä joulukuuta 2010,

asiassa E-11/10

EFTAn valvontaviranomainen v. Liechtensteinin ruhtinaskunta

(Sopimuspuolen velvoitteiden noudattamatta jättäminen – Miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa annettu direktiivi 2006/54/EY)

2011/C 176/05

Asiassa E-11/10, EFTAn valvontaviranomainen vastaan Liechtensteinin ruhtinaskunta, on esitetty HAKEMUS, jossa pyydetään tuomioistuinta toteamaan, että jättäessään säädetyssä määräajassa hyväksymättä toimenpiteet, jotka ovat tarpeen Euroopan talousalueesta tehdyn sopimuksen liitteessä XVIII olevassa 21b kohdassa tarkoitetun säädöksen (Euroopan parlamentin ja neuvoston direktiivi 2006/54/EY, annettu 5 päivänä heinäkuuta 2006, miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa (uudelleenlaadittu toisinto)), sellaisena kuin se on mukautettuna ETA-sopimukseen sopimuksen pöytäkirjalla 1, täysimääräiseksi täytäntöönpanemiseksi, tai jättäessään ilmoittamatta kyseisistä toimenpiteistä EFTAn valvontaviranomaiselle määräajan kuluessa Liechtensteinin ruhtinaskunta on laiminlyönyt direktiivin 33 artiklan ja ETA-sopimuksen 7 artiklan mukaiset velvoitteensa. EFTAn tuomioistuin, jonka muodostivat presidentti Carl Baudenbacher ja tuomarit Thorgeir Örlygsson (esittelevä tuomari) ja Henrik Bull, on antanut 17 päivänä joulukuuta 2010 tuomion, jonka tuomiolauselma on seuraava:

EFTAn tuomioistuin

1) toteaa, että jättäessään säädetyssä määräajassa hyväksymättä toimenpiteet, jotka ovat tarpeen Euroopan talousalueesta tehdyn sopimuksen liitteessä XVIII olevassa 21b kohdassa tarkoitetun säädöksen (Euroopan parlamentin ja neuvoston direktiivi 2006/54/EY, annettu 5 päivänä heinäkuuta 2006, miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa (uudelleenlaadittu toisinto)), sellaisena kuin se on mukautettuna ETA-sopimukseen sopimuksen pöytäkirjalla 1, täytäntöönpanemiseksi, Liechtensteinin ruhtinaskunta on laiminlyönyt direktiivin 33 artiklan ja ETA-sopimuksen 7 artiklan mukaiset velvoitteensa; ja
FI Euroopan unionin virallinen lehti C 256/7

TUOMIOISTUIMEN TUOMIO,

annettu 1 päivänä joulukuuta 2009,

asiassa E-5/09

EFTAn valvontaviranomainen vastaan Islannin tasavalta

(Sopimuspuolen velvoitteiden noudattamatta jättäminen – jälleenvakuutuksesta ja neuvoston direktiivien 73/239/ETY ja 92/49/ETY sekä direktiivien 98/78/EY ja 2002/83/EY muuttamisesta annettu Euroopan parlamentin ja neuvoston direktiivi 2005/68/EY)

2010/C 256/07

Asiassa E-5/09, EFTAn valvontaviranomainen vastaan Islannin tasavalta, on esitetty HAKEMUS, jossa pyydetään tuomioistuinta toteamaan, että jättäessään hyväksymättä muun muassa ETA-sopimuksen liitteessä IX olevassa 7b kohdassa tarkoitetun säädöksen (Euroopan parlamentin ja neuvoston direktiivi 2005/68/EY, annettu 16 päivänä marraskuuta 2005, jälleenvakuutuksesta ja neuvoston direktiivien 73/239/ETY ja 92/49/ETY sekä direktiivien 98/78/EY ja 2002/83/EY muuttamisesta), sellaisena kuin se on mukautettuna ETA-sopimukseen sopimuksen pöytäkirjalla 1, täytäntöönpanemiseksi tarvittavat toimenpiteet asetetun määräajan kuluessa tai jättäessään ilmoittamatta kyseisistä toimenpiteistä EFTAn valvontaviranomaiselle Islannin tasavalta on laiminlyönyt kyseisen säädöksen 64 artiklan 1 kohdan ja ETA-sopimuksen 7 artiklan mukaiset velvoitteensa. Tuomioistuin, jonka muodostivat tuomioistuimen presidentti Carl Baudenbacher ja tuomarit Thorgeir Örlygsson ja Henrik Bull (esittelijä), on 1 päivänä joulukuuta 2009 antanut tuomion,

jonka tuomiolauselma on seuraava:

1. Todetaan, että jättäessään hyväksymättä jälleenvakuutuksesta ja neuvoston direktiivien 73/239/ETY ja 92/49/ETY sekä direktiivien 98/78/EY ja 2002/83/EY muuttamisesta 16 päivänä marraskuuta 2005 annetun Euroopan parlamentin ja neuvoston direktiivin 2005/68/EY, sellaisena kuin se on mukautettuna ETA-sopimukseen sopimuksen pöytäkirjalla 1, täytäntöönpanemiseksi tarvittavat toimenpiteet asetetun määräajan kuluessa Islannin tasavalta on laiminlyönyt kyseisen säädöksen 64 artiklan 1 kohdan ja ETA-sopimuksen 7 artiklan mukaiset velvoitteensa.
FI Euroopan unionin virallinen lehti C 224/19

TUOMIOISTUIMEN TUOMIO,

annettu 13 päivänä toukokuuta 2009,

asiassa E-6/08

EFTAn valvontaviranomainen vastaan Norjan kuningaskunta

(Sopimuspuolen velvoitteiden noudattamatta jättäminen – rakennusten energiatehokkuudesta annettu direktiivi 2002/91/EY)

2009/C 224/09

Asiassa E-6/08, EFTAn valvontaviranomainen vastaan Norjan kuningaskunta, on esitetty HAKEMUS, jossa pyydetään tuomioistuinta toteamaan, että jättäessään hyväksymättä ETA-sopimuksen liitteen IV 17 kohdassa tarkoitetun säädöksen (rakennusten energiatehokkuudesta 16 päivänä joulukuuta 2002 annettu Euroopan parlamentin ja neuvoston direktiivi 2002/91/EY, sellaisina kuin se on mukautettuna ETA-sopimukseen sopimuksen pöytäkirjalla 1) 6–10 artikloiden täytäntöönpanemiseksi tarvittavat toimenpiteet asetetun määräajan kuluessa tai jättäessään ilmoittamatta kyseisten toimenpiteiden hyväksymisestä EFTAn valvontaviranomaiselle, Norjan kuningaskunta on laiminlyönyt kyseisen säädöksen 15 artiklan 1 kohdan ja ETA-sopimuksen 7 artiklan mukaiset velvoitteensa. EFTAn tuomioistuin, toimien kokoonpanossa presidentti Carl Baudenbacher ja tuomarit Henrik Bull ja Thorgeir Örlygsson (esittelijä), on antanut 13 päivänä toukokuuta 2009 tuomion, jonka tuomiolauselma on seuraava:

1) Todetaan, että jättäessään asetetun määräajan kuluessa toteuttamatta rakennusten energiatehokkuudesta 16 päivänä joulukuuta 2002 annetun Euroopan parlamentin ja neuvoston direktiivin 2002/91/EY 6–10 artiklan täytäntöönpanemisen edellyttämät toimenpiteet Norjan kuningaskunta on laiminlyönyt kyseisen direktiivin 15 artiklan 1 kohdassa sekä Euroopan talousalueesta tehdyn sopimuksen 7 artiklassa tarkoitetut velvoitteensa.
Tuomioistuimen päätös,

annettu 5 päivänä joulukuuta 2001,

asiassa E-5/01: EFTAn valvontaviranomainen vastaan Liechtensteinin ruhtinaskunta

Sopimuspuolen velvoitteiden noudattamatta jättäminen - oikeusturvavakuutusta koskevien lakien, asetusten ja hallinnollisten määräysten yhteensovittamisesta annettu neuvoston direktiivi 87/344/ETY

(2002/C 34/12)

Asiassa E-5/01: EFTAn valvontaviranomainen vastaan Liechtensteinin ruhtinaskunta - kanne, jossa tuomioistuinta pyydetään vahvistamaan, että jättäessään asetetun määräajan kuluessa antamatta Euroopan talousalueesta tehdyn sopimuksen liitteessä IX olevassa 6 kohdassa tarkoitetun säädöksen (oikeusturvavakuutusta koskevien lakien, asetusten ja hallinnollisten määräysten yhteensovittamisesta 22 päivänä kesäkuuta 1987 annettu neuvoston direktiivi 87/344/ETY), sellaisena kuin se on mukautettuna Euroopan talousalueesta tehdyn sopimuksen pöytäkirjassa N:o 1, 3 artiklan 1 kohdan, 4, 6 ja 7 artiklan yhdessä 2 artiklan kanssa, noudattamiseksi tarvittavat kansalliset säännökset, Liechtenstein ruhtinakunta ei ole noudattanut kyseessä olevan direktiivin 10 artiklan ja Euroopan talousalueesta tehdyn sopimuksen 7 artiklan mukaisia velvoitteitaan - tuomioistuin, jonka muodostivat puheenjohtaja Thór Viljálmsson (esittelijä) sekä tuomarit Carl Baudenbacher ja Per Tresselt, antoi 5 päivänä joulukuuta 2001 tuomionsa, jonka tuomiolauselma on seuraava:

1. Julkistetaan, että jättäessään asetetun määräajan kuluessa antamatta Euroopan talousalueesta tehdyn sopimuksen liitteessä IX olevassa 6 kohdassa tarkoitetun säädöksen (oikeusturvavakuutusta koskevien lakien, asetusten ja hallinnollisten määräysten yhteensovittamisesta 22 päivänä kesäkuuta 1987 annettu neuvoston direktiivi 87/344/ETY), sellaisena kuin se on mukautettuna Euroopan talousalueesta tehdyn sopimuksen pöytäkirjassa N:o 1, 3 artiklan 1 kohdan, 4, 6 ja 7 artiklan yhdessä 2 artiklan kanssa, noudattamiseksi tarvittavat kansalliset säännökset, Liechtensteinin ruhtinaskunta ei ole noudattanut kyseessä olevan direktiivin 10 artiklan ja Euroopan talousalueesta tehdyn sopimuksen 7 artiklan mukaisia velvoitteitaan.

2. Määrätään Liechtensteinin ruhtinaskunta maksamaan oikeuskäsittelystä aiheutuvat kustannukset.